CELEX: C2006/326/139
Language: sk
Date: 2006-12-30 00:00:00
Title: Vec T-312/06: Žaloba podaná 17. novembra 2006 – FMC Chemical/EÚBP

30.12.2006   
            
            
               SK
            
            
               Úradný vestník Európskej únie
            
            
               C 326/66
            
         Žaloba podaná 17. novembra 2006 – FMC Chemical/EÚBP
   (Vec T-312/06)
   (2006/C 326/139)
   Jazyk konania: angličtina
   Účastníci konania
   
      Žalobca: FMC Chemical SRPL (Brusel, Belgicko) (v zastúpení: C. Mereu, K. Van Maldegem, advokáti)
   
      Žalovaný: Európsky úrad pre bezpečnosť potravín (EÚBP)
   Návrhy žalobcu
   
               —
            
            
               vyhlásiť túto žalobu za prípustnú a dôvodnú,
            
         
               —
            
            
               zrušiť záverečnú správu EÚBP nazvanú „Závery týkajúce sa preskúmania účinnej látky karbosulfán z hľadiska posúdenia rizika pesticídov“,
            
         
               —
            
            
               nariadiť, a to prostredníctvom vedľajšej výzvy v súlade s článkami 63 a 64 Rokovacieho poriadku Súdneho dvora, aby EÚBP a/alebo Európska komisia predložili návrh týkajúci sa (ne) zaradenia karbosulfánu do prílohy I smernice 91/414/EHS, ktorý má byť predložený na hlasovanie Stálemu výboru pre potravinový reťazec a zdravie zvierat na jeho zasadnutí 22. až 24. novembra 2006 alebo na akomkoľvek inom zasadnutí,
            
         
               —
            
            
               vyhlásiť preskúmanie ich dokumentačných súborov údajov o karbosulfáne podľa článku 20 nariadenia Komisie (ES) č. 1490/2002 za protiprávne a neuplatniteľné vo vzťahu k žalobcovi,
            
         
               —
            
            
               zaviazať žalovaného na náhradu škody, ktorá bola žalobcovi spôsobená napadnutým opatrením, a v tomto štádiu konania rozhodnúť formou predbežného opatrenia, že žalovaný je povinný nahradiť škodu, ktorá bola žalobcovi spôsobená, a ponechať určenie sumy náhrady škody buď na dohodu medzi účastníkmi konania, alebo ak by k takejto dohode nedošlo, na Súdny dvor,
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   Žalobné dôvody a hlavné tvrdenia uvádzané žalobcom sú také isté ako vo veci T-311/06, FMC Chemical a Arysta Lifesciences/Európsky úrad pre bezpečnosť potravín.